Agria 18 pk dissel moto culteur
Kubota RTV900-EU 4x4 Diesel UTV Utility Vehicle
Stiga RM 155H
Ransomes Parkway 2250 Plus 3-Gang Cylinder Mower 213cm Motor slaan om toe dwelmverdagtes wegjaag | Maroela Media
Die voertuig wat omgeslaan het. (Foto: SAPD)
ŉ Dwelmverdagte is Donderdag in hegtenis geneem nadat hy tydens ŉ jaagtog met die polisie beheer oor sy voertuig verloor en dit omgeslaan het.
Brig. Jay Naicker, woordvoerder van die polisie, sê die voorval het plaasgevind toe beamptes van die KwaZulu-Natalse dwelm- en vuurwapentaakspan gister ŉ huis in Margate dopgehou het waar hulle vermoed het dwelms gesmous word. Die beamptes het gesien hoe ŉ voertuig met twee insittendes die perseel verlaat en het probeer om die voertuig voor te keer.
“Die verdagtes het geweier om stil te hou en het probeer om die beamptes van die pad af te druk. Die polisie het hulle agternagesit en op Shepstoneweg het die bestuurder [van die verdagtes se motor] beheer oor die voertuig verloor en dit het omgeslaan,” sê Naicker.
Beamptes was blitsvinnig by die motor en het albei insittendes deursoek. Vyf stukke rotskokaïen (rock cocaine) ter waarde van R15 000 is in die passasier se besit gevind.
Die dwelms en bottels waarop daar beslag gelê is. (Foto: SAPD)
“Die passasier is in hegtenis geneem op aanklag van dwelmbesit, terwyl die bestuurder in hegtenis geneem is op aanklagte van poging tot moord, en roekelose en nalatige bestuur. Hulle sal binnekort in die Ramsgate-landdroshof verskyn,” het Naicker gesê.
Die beamptes is gevolglik na ŉ huis op Humphriesweg in Margate om die perseel te deursoek. Daar het hulle op 44 stukke rotskokaïen, 2 g kokaïenpoeier en vier bottels met tekens van kokaïen beslag gelê.
Lt.genl. Khombinkosi Jula, provinsiale polisiekommissaris, het die polisiebeamptes gelukgewens met hul dapperheid om hul lewens op die spel te plaas om die twee verdagtes in hegtenis te neem. “Hierdie beamptes moet geloof word vir hul toewyding om dwelms in ons gemeenskappe uit te roei,” het Jula gesê.
Roei die dwelmsmouse uit! Hulle saai verwoesting!! Sluit toe en gooi die sleutels baie ver weg.
Natal se polisie lyk my altyd meer op en wakker as die beamptes in ander provinsies. Hul skiet ook meer akkuraat.
Al die drama oor n bietjie “nose-candy?!”
Iemand wat enige dwelm afmaak as “bietjie nose candy” het geen idee waarvan hy praat nie.